Komission asetus (EY) N:o 940/2003, annettu 28 päivänä toukokuuta 2003, Egyptistä peräisin olevan ja sieltä tuotavan riisin tuontitodistushakemuksista komission asetuksessa (EY) N:o 196/97 säädetyssä tariffikiintiössä



Virallinen lehti nro L 133 , 29/05/2003 s. 0061 - 0061



Komission asetus (EY) N:o 940/2003, annettu 28 päivänä toukokuuta 2003, Egyptistä peräisin olevan ja sieltä tuotavan riisin tuontitodistushakemuksista komission asetuksessa (EY) N:o 196/97 säädetyssä tariffikiintiössä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/1995(1), sellaisena kuin se on viimeksi muutettuna asetuksen (EY) N:o 411/2002(2), ottaa huomioon Egyptistä peräisin olevan ja sieltä yhteisön alueelle tulevan riisin tuonnista 28 päivänä lokakuuta 1996 annetun neuvoston asetuksen (EY) N:o 2184/96(3), ottaa huomioon Egyptistä peräisin olevan ja sieltä yhteisön alueelle tulevan riisin tuonnista annetun neuvoston asetuksen (EY) N:o 2184/96 soveltamista koskevista yksityiskohtaisista säännöistä 31 päivänä tammikuuta 1997 annetun komission asetuksen (EY) N:o 196/97(4) ja erityisesti sen 4 artiklan 3 kohdan toisen alakohdan, sekä katsoo seuraavaa: (1) Asetuksen (EY) N:o 196/97 4 artiklan 3 kohdassa säädetään, että komissio vahvistaa haettuihin määriin sovellettavan alennusprosentin, jos tuontitodistushakemuksissa haetut määrät ylittävät käytettävissä olevat määrät. Mainitussa artiklassa säädetään myös, että komissio ilmoittaa tästä päätöksestä jäsenvaltioille 10 työpäivän kuluessa todistushakemusten jättöpäivästä. (2) CN-koodiin 1006 kuuluvan riisin tuontitodistushakemukset, jotka on jätetty 1 päivän syyskuuta 2001 ja 19 päivän toukokuuta 2003 välisenä aikana koskevat 32065 tonnin määrää, ja käytettävissä oleva enimmäismäärä on 32000 tonnia CN-koodiin 1006 kuuluvaa riisiä. (3) Näin ollen on syytä vahvistaa asetuksen (EY) N:o 196/97 4 artiklan 3 kohdassa säädetty alennusprosenttimäärä 19 päivänä toukokuuta 2003 jätetyille tuontitodistushakemuksille, joihin sovelletaan asetuksessa (EY) N:o 2184/96 säädettyä tullinalennusta. (4) On myös aiheellista olla myöntämättä enempää tullinalennukseen oikeuttavia tuontitodistuksia kuluvalle markkinointivuodelle. (5) Ottaen huomioon tämän asetuksen säännösten tarkoitus, asetuksen on tultava voimaan heti kun se julkaistaan Euroopan unionin virallisessa lehdessä, ON ANTANUT TÄMÄN ASETUKSEN: 1 artikla CN-koodiin 1006 kuuluvaa riisiä koskevien komissiolle toimitettujen tuontitodistushakemusten, joihin sovelletaan asetuksessa (EY) N:o 2184/96 säädettyä tullinalennusta ja jotka on jätetty 19 päivänä toukokuuta 2003, perusteella myönnetään todistuksia siten, että haettavaan määrään sovelletaan 24,475 suuruista alennusprosenttimäärää. 2 artikla CN-koodiin 1006 kuuluvan riisin 20 päivästä toukokuuta 2003 alkaen jätettyjen tuontitodistushakemusten perusteella ei enää myönnetä tuontitodistuksia asetuksen (EY) N:o 2184/96 mukaisesti. 3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä toukokuuta 2003. Komission puolesta J. M. Silva Rodríguez Maatalouden pääjohtaja (1) EYVL L 329, 30.12.1995, s. 18. (2) EYVL L 62, 5.3.2002, s. 27. (3) EYVL L 292, 15.11.1996, s. 1. (4) EYVL L 31, 1.2.1997, s. 53.